Laskar Pelangi
Laskar Pelangi adalah novél panambayan ulahan Andrea Hirata nang ditarbitakan ulih Bentang Pustaka di tahun 2005. Novél naya bakisah masalah kahidupan 10 kakanakan matan kaluarga miskin nang basakulah (SD wan SMP) di sabuting sakulahan Muhammadiyah di Belitung nang hibak lawan katarbatasan. Buhannya adalah:
- Ikal alias Andrea Hirata
- Lintang; Lintang Samudra Basara bin Syahbani Maulana Basara
- Sahara; N.A. Sahara Aulia Fadillah binti K.A. Muslim Ramdhani Fadillah
- Mahar; Mahar Ahlan bin Jumadi Ahlan bin Zubair bin Awam
- A Kiong (Chau Chin Kiong); Muhammad Jundullah Gufron Nur Zaman
- Syahdan; Syahdan Noor Aziz bin Syahari Noor Aziz
- Kucai; Mukharam Kucai Khairani
- Borek alias Samson
- Trapani; Trapani Ihsan Jamari bin Zainuddin Ilham Jamari
- Harun; Harun Ardhli Ramadan bin Syamsul Hazana Ramadan
Bubuhannya basakulah wan balajar di kalas nang sama matan kalas 1 SD sampai kalas 3 SMP, wan manyambat bubuhan saurang sabagai Laskar Pelangi. Di bagian-bagian panghabisan kisah, angguta Laskar Pelangi batambah saikung kanakan bibinian nang bangaran Flo, saurang murid pindahan. Katarbatasan nang ada kada ma-ulah bubuhannya pagat harapan, tagal maulah buhannya tapacu gasan maulah sasuatu nang labih baik.
Laskar Pelangi marupakan buku panambayan matan Tetralogi Laskar Pelangi. Buku limbahnya adalah Sang Pemimpi, Edensor wan Maryamah Karpov. Buku naya tacatat sabagai buku sastra Indunisia paling laris sapanjang sajarah.
Kisah naya tajadi di kampung Gantung, Belitung Timur. Dimulai pas sakulah Muhammadiyah tarancam dibubarakan ulih Depdikbud Sumsel amun kada mancapai siswa hanyar sabanyak 10 urang. Pas nintu hanyar takumpul 9 kakanakan nang mahadiri upacara pambukaan, tagal pas Pak Harfan, kapala sakulah, handak bapidatu manutup sakulah, Harun wan umanya datang gasan mandaptarakan diri ka sakulah halus nintu.
[babak] Film adaptasi
Naskah Laskar Pelangi diadaptasi manjadi sabuting pélém tahun 2008 nang judulnya sama lawan bukunya, Laskar Pelangi. Pélém Laskar Pelangi diulah ulih Miles Films wan Mizan Production, wan digarap ulih sutradara Riri Riza. Skénario adaptasi ditulis ulih Salman Aristo digani'i ulih Riri Riza wan Mira Lesmana. Manurut Andrea Hirata, lawan diadaptasinya Laskar Pelangi manjadi sabuting pélém, pasan-pasan nang takandung di bukunya diharapakan kawa labih maurak ka urang banyak.
Pélém naya hibak lawan nuansa lukal Pulaw Belitung, mulai pamakaian dialék Belitong sampai aktor-aktor nang manjadi angguta Laskar Pelangi jua adalah kakanakan asli Belitong. Lukasi suting jua di Pulaw Belitong nang biaya produksinya parak Rp 8 Miliar.
[babak] Drama Musikal
Di bulan Pibruari 2011, hagian naya ditampilakan vérsi drama musikal nang balangsung di Taman Ismail Marzuki, Jakarta, Indonésia.
[babak] Sarial Tivi
Di vérsi sarialnya, kisah nang disajiakan labih kaya marga mamunculakan hagian-hagian dalam novél nang kada sawat tagarap di pélém layar libarnya. Walau sahikit balain lawan vérsi layar libarnya, tagal sarial naya tatap mampartahanakan hagian-hagian panting wan monuméntal dalam pélém wan novélnya. Tayang saban hari mulai tanggal 26 Disimbir 2011 di SCTV, lawan 15 épisode.
[babak] Itihi Jua
[babak] Tautan luar
- (Bahasa Indonesia) Buku Laskar Pelangi di Khatulistiwa.net
- (Bahasa Indonesia) Website pribadi Andrea Hirata
- (Bahasa Indonesia) Ulasan Film di Warung Fiksi
bjn_Latn bjn_Latn bjn_Latn min_Latn zsm_Latn bjn_Latn zsm_Latn zsm_Latn jav_Latn cym_Latn scn_Latn min_Latn bjn_Latn bjn_Latn bjn_Latn jav_Latn bjn_Latn bjn_Latn ind_Latn bjn_Latn jav_Latn bjn_Latn bjn_Latn ind_Latn bjn_Latn bjn_Latn min_Latn